**Razpis za uvrstitev na ožji seznam kandidatov (»shortlist«) za opravljanje plačanega pripravništva v Evropskem patentnem uradu (EPO) – 2020/21**

Univerza v Ljubljani (v nadaljevanju: UL) je z Evropskim patentnim uradom (European Patent Office, v nadaljevanju: EPO) sklenila memorandum o sodelovanju v iniciativi Pan-European Seal Professional Traineeship Program. Sodelovanje v programu Univerzi v Ljubljani omogoča, da EPO do 12. marca 2020 **v ožji izbor za** **opravljanje enoletnega plačanega pripravništva** predlaga do **deset najustreznejših kandidatov (pet s področja naravoslovja in tehnike, pet s področja humanistike in družboslovja)**, ki so **(bodoči) diplomanti magistrskega študija ustreznih smeri UL**. Višina mesečnega prejemka pripravnikov EPO je približno 1.400 EUR bruto, predvideni začetek opravljanja pripravništva na sedežu urada v **Münchnu, Nemčija**je **september 2020**.

Po izboru EPO kot ustrezna štejejo sledeča področja:

1. **naravoslovje in tehnika:** kemijsko inženirstvo, strojništvo, elektrotehnika, telekomunikacije, računalništvo in informatika, biologija, živilska tehnologija, mikrobiologija, biotehnologija, farmacija, genetika, vede o življenju, vede o materialih, statistika oz. podatkovna analiza ipd.
2. **humanistika in družboslovje:** pravo, ekonomija oz. poslovne vede, mednarodni odnosi/ politologija, komunikologija, marketing, družboslovna informatika, kadrovski management ipd.

**Rok za prijavo je 3. marec 2020,** celotno besedilo razpisa pa je objavljeno na povezavi <https://www.uni-lj.si/v_ospredju/2020021810203145/> Deset kandidatov, ki jih bo **Univerza v Ljubljani izbrala s tem razpisom, bo EPO uvrstil neposredno na ožji seznam kandidatov (shortlist)** **in izvedel dokončni postopek selekcije**, rezultati katerega bodo znani predvidoma maja/junija 2020.

